சுகாதாரம் மற்றும் குடும்ப நலத்துறை அமைச்சகம்
உ.பி. ஆக்ராவில் மாநில எய்ட்ஸ் கட்டுப்பாட்டு சங்கங்களின் திட்ட இயக்குநர்களுடன் தேசிய எய்ட்ஸ் கட்டுப்பாட்டுத் திட்டத்தின் மறுஆய்வுக் கூட்டத்தை மத்திய சுகாதாரம் மற்றும் குடும்ப நலத்துறை இணை அமைச்சர் பேராசிரியர் எஸ்.பி.சிங் பாகேல் தொடங்கி வைத்தார்
ஆக்ராவில் மாநில எய்ட்ஸ் கட்டுப்பாட்டு சங்கங்களின் திட்ட இயக்குநர்களுடன் தேசிய எய்ட்ஸ் கட்டுப்பாட்டுத் திட்டத்தின் ஆய்வுக் கூட்டத்தை மத்திய சுகாதாரம் மற்றும் குடும்ப நலத்துறை இணையமைச்சர் பேராசிரியர் எஸ்.பி.சிங் பாகேல் இன்று தொடங்கி வைத்தார். மத்திய சுகாதாரம் மற்றும் குடும்ப நல அமைச்சகத்தின் தேசிய எய்ட்ஸ் கட்டுப்பாட்டு அமைப்பு  இந்த நிகழ்ச்சிக்கு ஏற்பாடு செய்திருந்தது. தேசிய எய்ட்ஸ் கட்டுப்பாட்டு அமைப்பு  என்பது மாநில எய்ட்ஸ் கட்டுப்பாட்டு சங்கங்கள் மூலம் நாடு முழுவதும் எச்.ஐ.வி / எய்ட்ஸ் பரவுவதைத் தடுப்பதற்கும் கட்டுப்படுத்துவதற்கும் பணியாற்றும் ஒரு அமைப்பாகும்.
ஆகஸ்ட் 24 மற்றும் 25 ஆகிய தேதிகளில் ஆக்ராவில் இரண்டு நாள் கூட்டத்திற்கு ஏற்பாடு செய்யப்பட்டுள்ளது. 2030 ஆம் ஆண்டிற்குள் எச்.ஐ.வி / எய்ட்ஸ் ஒரு பொது சுகாதார அச்சுறுத்தலாக முடிவுக்குக் கொண்டுவருவதற்கான நிலையான வளர்ச்சி இலக்கின் ஒரு பகுதியாக இந்தக் கூட்டம் அமைந்துள்ளது. புதிய எச்.ஐ.வி நோய்த்தொற்றுகள் மற்றும் எய்ட்ஸ் தொடர்பான இறப்புகளைக் குறைப்பதற்கும், சமூகத்தில் எச்.ஐ.வி / எய்ட்ஸ் தொடர்பான களங்கத்தை அகற்றுவதற்கும் தேசிய எய்ட்ஸ் மற்றும் பால்வினை நோய் கட்டுப்பாட்டுத் திட்டம்  தற்போது அதன் ஐந்தாவது கட்டத்தில் உள்ளது.
நிகழ்ச்சியில் பேசிய பேராசிரியர் எஸ்.பி.சிங் பாகேல், எச்.ஐ.வி எய்ட்ஸ் நோயாளிகள் எதிர்கொள்ளும் களங்கத்தை வலியுறுத்தினார். எச்.ஐ.வி/ எய்ட்ஸ் மற்றும் பால்வினை நோய்கள்  எதிர்வினையை வலுப்படுத்துவதில் பிரதமரின் தொலைநோக்கு தலைமையின் கீழ் அரசாங்கத்தின் உறுதிப்பாட்டை அவர் மீண்டும் வலியுறுத்தினார். தேசிய எய்ட்ஸ் கட்டணமில்லா ஹெல்ப்லைன், வாழ்நாள் முழுவதும் இலவச ஏ.ஆர்.டி சேவைகள், எச்.ஐ.வி உடன் வாழும் மக்களுக்கு இலவச ஆன்டிரெட்ரோவைரல்  மருந்துகள், இலவச கடைப்பிடிப்பு ஆலோசனை, அடிப்படை ஆய்வக பரிசோதனைகள், சி.டி 4 எண்ணிக்கை சோதனை மற்றும் பி.எல்.எச்.ஐ.விக்கான வழக்கமான வைரஸ் சுமை கண்காணிப்பு போன்ற நோயறிதல் மற்றும் கண்காணிப்பு சேவைகள் போன்ற சில நடவடிக்கைகள் செயல்படுத்தப்படுகின்றன. பாதிக்கப்பட்ட மக்களுக்கு எதிரான பாகுபாட்டைக் குறைக்க வேண்டியதன் அவசியத்தையும் அவர் எடுத்துரைத்தார். இது தொடர்பாக அரசு "நிறுவனங்களுக்கான எச்.ஐ.வி மற்றும் எய்ட்ஸ் கொள்கை 2022" ஐ அறிவித்துள்ளது.
ஆரம்பத்தில், மத்திய இணை அமைச்சர் துல்லியமான கண்டறிதல் மற்றும் சிகிச்சை, பராமரிப்பு சேவைகள் நாட்டின் தொலைதூர பகுதிகளுக்கு சென்றடைவதை உறுதி செய்தல் ஆகியவற்றை வலியுறுத்தினார். பரிசோதனைக்கு ஒப்புதல் அளிக்காத நபர், முழு சமூகத்திற்கும் தீங்கு விளைவிக்கிறார், ஏனெனில் அவர் / அவள் மற்ற சமூக உறுப்பினர்களுக்கு நோயை பரப்பக்கூடும் என்று அவர் கூறினார். "எச்.ஐ.வி / எய்ட்ஸ் பற்றிய கட்டுக்கதைகளை அகற்றுவது மிகவும் முக்கியம், மேலும் நாம் ஒட்டுமொத்த சமூகத்தைப் பற்றி சிந்தித்து நம்மைப் பரிசோதிக்க வேண்டும். மற்ற நோயாளிகளை ஆதரிப்பதைப் போலவே நாமும் எச்.ஐ.வி / எய்ட்ஸ் நோயாளிகளுக்கு ஆதரவளிக்க வேண்டும். எச்.ஐ.வி / எய்ட்ஸ் பற்றிய கட்டுக்கதைகளை அகற்ற இன்னும் கடுமையான ஐ.இ.சி பிரச்சாரங்களின் அவசியத்தையும் அவர் எடுத்துரைத்தார். ஆழ்ந்த உறுதியுடன் இருந்தால் மட்டுமே அதைத் தடுக்க முடியும் என்றும் அவர் வலியுறுத்தினார்.
இந்த திட்டத்திற்காக ரூ.15,471 கோடியை ஒதுக்கியதற்காக பிரதமர் திரு.நரேந்திர மோடிக்கு பேராசிரியர் பாகேல் நன்றி தெரிவித்தார். இந்தியாவில் இருந்து எச்.ஐ.வி/ எய்ட்ஸ் நோயை ஒழிப்பதில் பிரதமரின் ஆழ்ந்த அர்ப்பணிப்பை இது காட்டுகிறது.ANU/AD/PKV/KPG
(Visitor Counter : 66